Joe Locke

Joseph William Locke (fæddur 24. september 2003) er breskur leikari frá eyjunni Mön. Hann er þekktastur fyrir hlutverk sitt sem Charlie Spring í Netflix þáttunum Heartstopper en fyrir það hlaut hann tilnefningu til Emmy-verðlauna. Nýjasta hlutverk Locke er í Marvel-þáttaseríunni Agatha All along. 

 Ferill 
Í apríl 2021 var tilkynnt að Locke myndi leika aðalpersónuna Charlie Spring í þáttunum Heartstopper á Netflix. Þetta var hans fyrsta alvöru hlutverk en áður hafði hann aðeins leikið í áhugamannaleikhúsi og skólaleikritum.

Hann var valinn úr hópi 10.000 umsækjanda en haldnar voru opnar prufur fyrir hlutverk í þáttunum. Locke var 17 ára þegar hann fékk hlutverkið. 

Í nóvember 2022 var tilkynnt að Locke hefði verið fengið hlutverk í Marvel-þáttunum Agatha All Along en þættirnir eru svokölluð spin-off sería þáttana Wandavision. Þar leikur Locke dularfullu persónuna "Teen". 

Þann 31. janúar 2024 tók Locke við hlutverki Tobias Ragg í söngleiknum Sweeney Todd: The Demon Barber of Fleet Street á Broadway.

 Persónulegt líf 
Locke kom út úr skápnum sem samkynhneigður fyrir fjölskyldu sinni þegar hann var 12 ára og í kjölfarið tilkynnti hann kynhneigð sína á Instagram. Fljótlega áttaði hann sig á því að þó hann væri tilbúinn til þess koma út fyrir fjölskyldu sinni þá var hann ekki alveg tilbúinn til þess að koma út fyrir öllum öðrum og eyddi því Instagram færslunni. Hann kom síðar aftur út úr skápnum þegar hann var 15 ára. 

Í ágúst 2022 kom Locke fram í myndbandi sem var sýnt á árlegri Pride hátíð á Mön þar sem hann biðlaði til stjórnvalda um að breyta lögum sem bönnuðu samkynhneigðum mönnum að gefa blóð. Í kjölfarið tilkynnti Lawrie Hooper, heilbrigðisráðherra á Mön, að ríkisstjórnin myndi endurskoða lögin.

 Sjónvarp 

ÁriðTitillinnHlutverkAthugasemdir2022 - 2024HeartstopperCharlie SpringAðalhlutverk2024The Great Celebrity Bake Off for Stand Up To CancerSjálfur / keppandinnEinn þátturAgatha All AlongTeenAðalhlutverk

 Leikhús 

ÁriðTitillinnHlutverkStaður2022The TrialsNoahDonmar Warehouse2024Sweeney Todd: The Demon Barber of Fleet StreetTobias RaggLunt-Fontanne Theatre, Broadway



Flokkur:Fólk fætt árið 2003
Flokkur:Enskir leikarar